**Тэма:** Састаўная задача.Замацаванне 2 клас

**Мэта:** замацаваць уменне рашаць састаўныя задачы вывучаных відаў; замацаваць уменне выконваць складанне і адніманне ў межах 100; замацоўваць уменне параўноўваць лікавыя значэнні даўжыні; замацоўваць уменне знаходзіць даўжыню ломанай; выхоўваць узаемадапамогу, самастойнасць.
**Абсталяванне:** камп’ютэр, падручнік, карткі з заданнямі,прэзентацыя.

**Ход урока**

**Арганізацыйны пачатак урока.**

Сыпле, сыпле снег – сняжок.

Пачынаем наш урок.

Сядаем так ціхенька, як падаюць сняжынкі.

**Паведамленне тэмы і задач урок**

* Сёння дзеці ў нас незвычайны ўрок матэматыкі. К нам на ўрок

прыйшла Зіма са сваімі сябрамі.Яна прынесла розныя заданні, якія мы будзем выконваць. Зіма вельмі хоча пабачыць, як вы ўмееце рашаць састаўныя задачы, як складваеце і аднімаеце, параўноўваеце лікі.

- Дзеці, а вы заўважылі прыход зімы. Па якім прыкметам?

 - А зараз адгадайце яе загадку і вы даведаецеся пра першага зімовага госця.

**Загадка.**

Заўсёды, летам і зімой,

Мае іголачкі са мной .

Галінак у мяне багата

Я сустракаю з вамі свята. (Ёлка)

-Так што ў нас за госць. (Ёлка)

- Давайце пабачым, ці правільна мы далі адказ.

**Хвілінка чыстапісання**

* А што хаваецца за ёлкай? (Лікі)
* Якія лікі схаваліся за ёлкай? (1і 5)
* Якія двухзначныя лікі можна запісаць пры дапамозе гэтых лікаў? (15 і 51)
* Які з гэтых лікаў найменшы? (15)
* Што вы можаце сказаць пра гэты лік? (Двухзначны; сума лікаў 1 і 5= 6; суседзі 14 і16; сума разрадных складаемых 15=10+5)
* А зараз давайце з вамі адкрыем сшыткі. Запішам дату, класную работу і прапішам лік 15.
* Дзеці. Вельмі хутка наступіць Новы год і вельмі вялікая колькасць будзе зрубленых елак.

Вучаніца падрыхтавала невялікае паведамленне пра ёлку.

 Елка расце першыя 10 – 15 гадоў вельмі павольна да 2-х метраў, потым расце хутчэй. Елка жыве прыкладна 200 – 300 гадоў. Але мы зможам зберагчы лясную прыгажуню, калі растлумачым бацькам, што яе можна купіць у краме.

**Работа па тэме**

(Выкатываецца ком снега)

- Дзеці, у нас з’явіўся ком снега. Давайце хорам прачытаем, што на ім

напісана.

 У матэматыцы любая работа не абыходзіцца без вуснага лічэння.

Заданні для вуснага лічэння вам падрыхтаваў Снегавік, але ён так спяшаўся на сустрэчу з вамі, што спатыкнуўся і расыпаўся. Давайце вярнём яму першапачатковы выгляд.

 **Гульня “Лепім снегавіка”**

* Дзеці, на экране вельмі багата маленькіх камочкаў. Пры правільным

адказе, камочак уцякае для таго, каб скатаць вялікі ком.

* Каб скатаць першы ком, патрэбна выканаць першае заданне.
1. Прачытаць лікі.

32,40, 98, 31, 92, 100, 94, 29, 38, 34.

Павяліч кожны лік на 1. Паменшы на 1.Назаві які лік лішні.

1. Другі ком мы зможам скатаць, калі ўставім прапушчаныя лікі.

49 + ? = 50 1 + ? = 34 30 + ? = 39

60 - ? = 59 5 + ? = 65 100 - ? = 30

1. Трэці ком скатаем, калі выканаем наступнае заданне.

Вучань рашае задачу ля дошкі.

Калі на ёлку павесілі 15 чырвоных шароў і 5 сініх, у каробцы засталося 9 шароў. Колькі шароў было ў каробцы?

1)15+ 5 = 20

2) 20 + 9= 29

 Астатнія рашаюць вусна задачы.

1.

Вось і зіма наступае

Вавёрка арэхі сабе запасае

10 арэхаў сарвала з куста

20 арэхаў з зямлі прынесла

Колькі арэхаў у вавёркі? (10+20=30)

2.На ёлцы вісела 13 сініх шароў і 7 чырвоных шароў. Потым Люда павесіла яшчэ 3шары. Колькі шароў вісела на ёлцы? (13+ 7=20 + 3 = 23)

Правяраем рашэнне задачы на дошцы.

 Вось і атрымаўся ў нас Снегавік.

* Малайцы! Вы справіліся з заданнем. І разам са сваімі сяброўкамі

Сняжынкамі, Снегавік прапануе вам адпачыць.

**Фізкультхвілінка**

* Деці, Сняжынкі нам прапануюць наступнае заданне.

Рашыць прыклады №1, с.108

51-50=1 98-8=90 6+8-7=7 11-9-1=1

79-70=9 37-7 = 30 9+4+5=18 13-6+8=15

* Сняжынкі нам прапануюць наступнае заданне.

Рашыць задачу №7, с.109

* Што абазначае лік 11(дзяўчынак)
* Што абазначае лік 9 (хлопчыкаў)
* Што мы можам зараз даведацца? (Колькі дзяцей выйшла?)
* Якім дзеяннем? (складаннем)
* Якія яшчэ лікі ёсць у задачы(10дзяцей засталося)
* Можам мы адказаць на пытанне задачы?
* Якім дзеяннем? (складаннем)

Рашэнне задачы запішыце самастойна ў сшыткі. Потым правяраем рашэнне.

1. 11+ 9 = 20 2) 20 + 10 = 30

 Закрыйце вочы і ўявіце сабе як павольна падаюць сняжынкі. Вам так прыемна і спакойна. Свежы ветрык павявае на вас. Нам хочацца працаваць. Настроім сябе на тое, каб мы справіліся з работай. Ціхенька скажам: “Я ўсё змагу”.

* Сняжынкі нам прапануюць наступнае заданне.

Параўнаць лікі (на картках).

1м 1дм 100см 10дм

1м 8дм 23см 2м3дм

10см 1м 18дм 1м8дм

* Сняжынкі нам прапануюць наступнае заданне.

Знайці даўжыню ломанай № 5, с. 108

2дм + 30см + 40см = 90 см

* Сняжынкі нам прапануюць наступнае заданне.

Дамашняе заданне № 1, 2, с. 109

**Вынік урока** (Ацаніце усю працу на шкале).

- Што больш за ўсё спадабалася на ўроку?

- Ці ёсць штосці, што не спадабалася?

-Ці справіліся з пастаўленымі задачамі?

**Рэфлексія**

 Дзеці, набліжаецца свята Новы год і вы ўсе будзеце ўпрыгожваць ёлку. А зараз мы звамі ўпрыгожым нашу ёлачку.

Чырвоны шар – у мяне ўсё атрымалася на ўроку.

Жоўты шар – добра працаваў, але магу лепей.

Сіні шар – былі цяжкасці на ўроку.

(Вешаюць шары на ёлку)

Дзеці, зіма дзякуе вам за ўрок.